**Munkanapló**

Készült a 2022.10.30 – 11.19. közötti törökországi szakmai gyakorlatról

***Okt. 30.***

Ez volt az első alkalom, hogy repülőgépen ültem. A Pegasus Airlines-al utaztunk Budapestről Isztambulba majd onnan Kayseribe végezetül pedig kisbuszzal Nevsehirbe. Az Altinöz Hotelben szálltunk meg ahová nagyjából hajnalban érkeztünk meg. A hotel nagyon szép és jó állapotú volt.

***Okt. 31.***

Ezen a napon ismerkedtünk várossal, kaptunk egy feladatlapot, amin ezzel kapcsolatos feladatok voltak. A kedvencem az volt mikor egy tojást kellet megfőzetnünk egy idegen emberel, ezt végül egy telefonos boltban sikerült megcsinálnunk. Nagyon élveztük a feladatokat.

***Nov. 1.***

Az első munkanapot már nagyon vártam, hogy milyen lesz a cég és az ott dolgozó emberek és munkamoráljuk. Én a Pasaouglu nevű logisztikai cégnél dolgoztam, a raktárukban. Ez a cég nagyrészt élelmiszereket raktároz, illetve forgalmaz, de előfordulnak egyéb háztartással kapcsolatos termékek is.

Először volt egy gyors ismerkedés utána neki álltunk dolgozni. Először felpakoltunk egy kisteherautóra majd miután végeztünk feltakarítottuk a hulladékot, illetve kivittük a raklapokat és a megfelelő helyükre raktuk. Ezután Turgaynak segítettem a raktárban árukat rendezni, megtanította hogyan használjam az elektromos békát. A nap végén Turgay megtanított fóliázni is.

***Nov. 2.***

Ezt a napot is egy teherautó felpakolásával kezdtük, és tulajdonképpen ugyanúgy zajlott a nap, mint az előző és ebből végül rendszer lett. A cégnél a szünetek felosztás nagyon jó volt, szinte minden órában volt egy 10-15 perces teaszünetünk és egy nagy 1 órás ebédszünetünk. Az ebéd egyszerűen tökéletes volt, változatos és rettentően finom volt.

***Nov. 3.***

Ezt a napot is a szokásos teherkocsi pakolással kezdtünk, de végül valami újat csináltam, még pedig Ersinek segítettem a fuvarozásban. Nagyjából 11-kor indultam és olyan 20:30-ra értem vissza a szállásra. Egyáltalán nem bántam amiért hosszúra nyúlt a szállítás, aznap 50 helyre szállítottunk és nagyon sok szemet gyönyörködtető helyet láttam. Jártunk például Görömében, Ürgüpben, Mustafapasán meg persze sok más városban is.

***Nov. 4.***

Ezt a napot is teherautó pakolással kezdtük, és után jött természetesen a jól megszokott takarítás.  
Ezután egy váratlan dolog történt, Mustafával egy mezőgazdasági céghez szállítottunk. Nagyon érdekes volt, a cégnél leginkább fóliaházakban termeltek, amit érdekes módon jól átjárattak levegővel. Miután leadtuk a szállítmányt visszamentünk és raklapokat válogattam a többiekkel majd a nap végén fóliáztam egy keveset.

***Nov. 5.***

Ezen a szombati napon elmentünk kirándulni a Zemi völgybe. Nagyon érdekes volt látni, hogy a völgyön kívül minden kopár és sivatagos viszont a völgyben többnyire minden teli volt élettel, mindenfele fák és egyéb vadnövények voltak. A túra után elmentünk Göremébe egy hagyományos török fürdőbe, ahol jól megmasszíroztak minket és teljesen el tudtunk lazulni. A török fürdőt a városnézés követte, amit én kihasználtam arra, hogy ajándékot vegyek a családtagjaimnak.

***Nov. 6.***

A csoportos kirándulásról sajnos lemaradtam

***Nov. 7.***

Ez a nap a szokásos rutinnal indult, majd pedig a hűtőraktárakat rendeztük át, amit szállítmány előkészítés követett majd a nap végén raktárat takarítottunk.

***Nov. 8.***

Ez a mai nap úgy telt, mint általában, de este egy török családhoz látogattunk el. Elmentünk Tuncay ismerőséhez Zejnephez és a fiához Alphoz és Tukhoz. Mindannyian elképesztően kedvesek voltak olyan vendég szeretetett kaptunk, amit még soha máshol nem tapasztaltam. Zejnep egy egész asztalnyi süteményt készített nekünk, természetesen mindet megkóstoltam és különlegesen finomak voltak. Kaptunk tőlük török teát, illetve kávét is.

***Nov. 9.***

Ersinel fuvaroztam, de viszont most még több városba mentünk, az előzőek mellet voltunk még Avanosban és Uchisarban is. Ezúttal nem végeztem olyan későn, aminek örültem mert így jobban ki tudtam magam pihenni.

***Nov. 10.***

A szokásos napi rutin után, nap hátralevő részében elektromos békával vizet pakoltam és Turgayal a fagyasztóban raktunk rendet.

***Nov. 11.***

Ezt a napot is az eddigiek szerint indítottuk, majd pedig átrendeztük a vízeket. A munkaidőm további részében pedig a raktárban takarítottam és egyéb anyagmozgatásokban segédkeztem. Este elmentünk a csoporttal bowlingozni ezzel zárva a napot.

***Nov. 12.***

Szabadnapunk volt, amit én pihenéssel töltöttem.

***Nov. 13.***

Elmentünk Avanosba, ahol megtudtuk, hogy készítik a hagyományos agyag edényeket. Nagyon sok csodálatos és értékes kerámiát láttunk. Voltunk a föld alatti városban, nagyon érdekes volt, de sajnos csak a város 1/3-ád láthattuk. Odalent elég szűkösek voltak a járatok, pár helyen épphogy csak elfértünk. Ellátogatunk a Zelve nyitott múzeumba. Ez a hely gyakorlatilag egy régi keresztény falú. Az épületeket mind sziklákból vájták ki, eredetileg a falut egy omlásos baleset miatt elhagyták.

***Nov. 14.***

Ezen a napon nem történt semmi különleges minden ment a szokásos napirend szerint.

***Nov. 15.***

A nap úgy ment ahogy kellet egy darabig, csak sajnos nézet eltérésem akadt a raktárvezetővel. Arra utasított minket, hogy Segítsünk Mustafának a járda felújításában Én ezt udvariasan megtagadtam és próbáltam vele megbeszélni, de végül nem sikerült így hát tanáraim segítségét kértem.

***Nov. 16.***

Ez a nap az előző napi probléma megoldásával kezdődött, amit sikeresen lezártunk. A nap további részében Ersinel fuvaroztam Capadocia-ban.

***Nov. 17.***

Ez volt az utolsó munkanapunk, amit egy teherautó pakolással kezdtünk, majd Én Ersinel fuvaroztam. Természetesen előtte elbúcsúztam mindenkitől. Nagyon megfigyeltem a tájat, amit útközben láttam, mert egyhamar nem fogok újra ilyen különlegese tájat látni élőben. A szállítmányozás végén elbúcsúztunk Ersinel és ajándékot adtunk egymásnak.

***Nov. 18.***

Ez a napunk szabad volt, Én ezt arra használtam, hogy további szuveníreket vegyek otthonra. Végül szinte mindent megtaláltam, amit kerestem.

***Nov. 19.***

Ezen a napon utaztunk haza, ami sokkal gyorsabban ment, mint ahogy jöttünk. Nem kellet olyan sokat várni Isztambulban a járatunkra, aminek nagyon örültünk.

Szeretném megköszönni, hogy részt vehettem ebben a programban nagyon élveztem és minden egyes pillanatért hálás vagyok, amit Törökországban tölthettem.

Lovas Dominik

logisztika